જિંદગીની દરેક બોક્સિંગ ફાઈટને કારકિર્દીની આખરી ફાઈટ માનીને લડનારી મેરીને ઑલિમ્પિક ચંદ્રકે નામ-દામ અપાવ્યા. આ સમયે જ દેશને અહેસાસ થયો કે ભારતની આ બોક્સર તો પાંચ વખત વર્લ્ડ ચૅમ્પિયન બની ચૂકી છે, તેમાંય મણિપુરના કાંગાથેઈ નામના નાનકડા ગામડામાં જન્મેલી મેરીએ એક નાનકડા ઝૂંપડાથી લઈને વિશ્વ ફલક પર છવાઈ જવાની જે સિદ્ધિ મેળવી તેનાથી બધા ચકિત થઈ ગયા. આ જ કારણે લોકહૃદયમાં તેને વિશિષ્ટ સ્થાન મળ્યું. માન-અકરામના વરસાદ વચ્ચે તે રાજ્યસભાની સભ્ય પણ બની.